อยากทราบว่ามี พสพ กับแฟน แล้วจากนั้นกินยาคุมฉุกเฉินไป หลังจาก วันนั้นมี พสพ อีก วันต่อมาเลยกินยาคุมแบบแผง พอกินยาคุมแบบแผงรู้สึกเจ็บหน้าอก ปวดหัว เหมือนจะเป็นไข้นิดหน่อย มีตกขาวเยอะ และมีกลิ่น(ไม่เคยทานยาคุมแบบแผงมาก่อนเลย) อยากทราบว่าจะท้องมั้ยคะ แล้ว ที่กล่าวมาเป็นผลข้างเคียงของยามั้ยคะ
สวัสดีค่ะ การทานยาคุมฉุกเฉิน หากได้ทานหลังจากมีเพศสัมพันธ์ไปแล้วไม่เกิน 12 ชั่วโมง ยาคุมฉุกเฉิน จะช่วยป้องกันการตั้งครรภ์ได้ประมาณ 95% แต่หากทานยาช้ากว่านี้ ประสิทธิภาพก็จะลดลงไปส่วนการมีเพศสัมพันธ์ในวันต่อมา ยาคุมฉุกเฉินที่ได้ทานไปก่อนหน้านั้น จะไม่สามารถช่วยป้องกันการตั้งครรภ์ได้แล้ว และสำหรับยาคุมกำเนิดแบบแผง การทานหลังจากที่มีเพศสัมพันธ์ ก็จะไม่สามารถช่วยป้องกันการตั้งครรภ์ได้เช่นกันสำหรับอาการเจ็บหน้าอก ปวดหัว มีตกขาวเยอะ หากเพิ่งเกิดหลังจากที่ได้ทานยาคุมกำเนิด ก็อาจเป็นผลข้างเคียงของยาได้ ไม่น่าใช่อาการของการตั้งครรภ์ เพราะอาการของการตั้งครรภ์จะไม่ปรากฏเร็วภายในไม่กี่วันหลังจากมีเพศสัมพันธ์ ดังนั้น อาการเป็นไม่มาก ก็อาจพิจารณาทานยาคุมกำเนิดต่อ แต่หากอาการเป็นมาก ก็ควรพิจารณาหยุดทานยาคุมกำเนิด และสังเกตอาการว่าจะหายไปหรือไม่ค่ะ หากอาการไม่หาย โดยเฉพาะการมีตกขาวปริมาณมากและมีกลิ่นเหม็น ก็ควรไปพบสูติ-นรีแพทย์เพื่อตรวจค่ะ โดยอาจเกิดจากการติดเชื้อในช่องคลอดหรือมดลูกได้ส่วนการที่จะทราบว่า มีการตั้งครรภ์หรือไม่ ก็ต้องตรวจหาการตั้งครรภ์ หลังจากที่มีเพศสัมพันธ์ครั้งสุดท้ายไปแล้วประมาณ 2 สัปดาห์ หรือเมื่อทานยาคุมจนครบ 21 เม็ดและเว้นระยะครบ 7 วันแล้ว หากไม่มีประจำเดือนมา ก็ควรตรวจหาการตั้งครรภ์ดู